wickkiey/tamil-wikipedia-chunked huggingface dataset:
# விக்கிப்பீடியா:நிர்வாக அணுக்கத்தைத் திரும்பப் பெறுதல்/செய்முறை/வரைவு

## திரும்பப் பெற நியமிக்கக் கூடிய காரணங்கள்

- நிர்வாக அணுக்கத்தை தொடர்சியாக, ஆவணப்படுத்தப்பட்ட அறிவுறுத்தல்களுக்குப் பின்பும் தவறாகப் பயன்படுத்தல் (எ.கா நீக்கல் கருவி, பயனர்களைத் தடுத்தல்)
- விக்கி இணக்க முடிவுக்கு எதிரான செயற்பாடுகளில் தொடர்ச்சியாக ஈடுபட்டுதல்.
- நிர்வாகி என்று தம்மை அடையாளப்படுத்திக் கொண்டு தொடர்ந்து விக்கிக்கு எதிரான பரப்புரையில் ஈடுபடுதல்.
# வழி (ஆங்கிலத் திரைப்படம்)

***வழி*** (***The Way***) என்பது 2010இல் வெளியான ஓர் அமெரிக்க வாழ்க்கைப் பதிவு திரைப்படம் ஆகும். இப்படத்தைப் புகழ்பெற்ற நடிகர் மார்ட்டின் ஷீன் என்பவர் தம் மகன் எமீலியோ எஸ்தேவெஸ் என்பவரோடு இணைந்து உருவாக்கியுள்ளார்.  
எசுப்பானியா நாட்டில் பிரபலமான "சந்தியாகோ திருப்பயணம்" (*Camino de Santiago*) என்பதை அனைவருக்கும் அறிமுகம் செய்வதற்காக இப்படத்தை உருவாக்கியதாக மார்ட்டின் ஷீன் கூறியுள்ளார். இப்படம் மக்களுக்காக, மனித வாழ்வைப் போற்றுவதற்காக உருவாக்கப்பட்டதே தவிர, எதையும் எதிர்ப்பதற்காக அல்ல என்றும் அவர் குறிப்பிட்டுள்ளார். 2003இல் ஒரு திட்டமாகத் தொடங்கப்பட்ட வேளையில் டைலருக்கு வயது 19. கூடவே, டைலரின் பாட்டனாரான மார்ட்டின் ஷீன் அப்போது சந்தியாகு நகருக்குத் திருப்பயணமாகப் போனார். திரைப்படத்தின் துணை இயக்குநராகச் செயல்பட்ட டைலர் சந்தியாகு நகருக்குத் திருப்பயணமாகச் சென்றபோது அவருடைய பாட்டனாரான ஷீனோடு பயணப்பாதையின் முழு தூரத்தையும் வாகனப் பாதையில் கடந்தார். பயண வழியில் அவர் சந்தித்த ஒரு பெண்தான் பின்னர் அவருடைய மனைவி ஆனார். இவ்வாறு டைலருக்கு "வழி" என்னும் திரைப்படம் சொந்த வாழ்வோடு இணைந்த ஓர் அனுபவமாயிற்று.  
திருப்பயணம் முடிந்த பின் ஷீன் தம் மகனோடு "வழி" என்னும் திரைப்படம் உருவாக்குவது பற்றி கலந்துரையாடினார்.  
குறைந்த செலவில் படத்தைத் தயாரிக்கவே ஷீன் எண்ணியிருந்தார். ஆனால் எஸ்தேவெஸ் அவ்வாறு நினைக்கவில்லை. "வழி" என்னும் திரைப்படம் பெரிய அளவில் உருவாகி, மக்களுக்கு ஆழ்ந்த அனுபவத்தை வழங்கவேண்டும் என்ற அவருடைய கருத்தின்படியே படப்பிடிப்பு தொடங்கியது.  
திரைப்படத்தின் முக்கிய காட்சிகளில் ஒன்று, திருப்பயணிகள் சந்தியாகு நகர கோவிலுக்குள் சென்று வழிபாட்டில் கலந்துகொள்வது ஆகும். ஆனால் படப்பிடிப்புக்காகக் கோவிலில் நுழைவதற்கு கோவில் அதிகாரிகளிடமிருந்து அனுமதி உடனே கிடைக்கவில்லை. எஸ்தேவஸ் கடவுள்மீது சுமையைப் போட்டுவிட்டு, மக்களிடம் இறைவேண்டல் செய்யுமாறு கேட்டுக்கொண்டார். அவர் எதிர்பார்த்தபடியே படப்பிடிப்புக்கு ஏற்பாடான நாளுக்கு 48 மணி நேரத்திற்கு முன் அனுமதி கிடைத்தது. கோவிலுக்குள் படப்பிடிப்பும் நிகழ்ந்தது.
# வழி (ஆங்கிலத் திரைப்படம்)

## நடிப்பு

படத்தின் மைய நடிகராக மைக்கிள் டக்ளஸ் அல்லது மெல் கிப்சன் என்பவரை அமர்த்தலாம் என்றுதான் மார்ட்டின் ஷீன் முதலில் ஆலோசனை வழங்கினார். ஆனால் தன் தந்தையாகிய மார்ட்டின் ஷீனுக்கு என்றே தாம் கதைவசனத்தை எழுதியதாக எஸ்தேவெஸ் கூறிவிட்டார்.  
முக்கிய நடிகர்களைத் தவிர, படத்தில் வருகின்ற திருப்பயணிகர் எல்லாருமே உண்மையிலேயே சந்தியாகு நகர் நோக்கித் திருப்பயணம் சென்றுகொண்டிருந்தவர்கள்தாம். ஒரு காட்சியில் புலம் பெயர் மக்கள் தோன்றுவதும் உண்மையாகவே நிகழ்ந்ததே. அம்மக்கள் எசுப்பானியாவின் பூர்கோசு நகரைச் சார்ந்தவர்கள். முதன்முறையாக 2010 செப்டம்பர் மாதம் டொரோன்டோ நகர் பன்னாட்டு திரைப்பட விழாவில் திரையிடப்பட்டது. ஷீனும் எஸ்தேவெசும் பேருந்துப் பயணம் மேற்கொண்டு தம் திரைப்படத்திற்கு அமெரிக்காவிலும் கனடாவின் சில பகுதிகளிலும் விளம்பரம் செய்தார்கள்.
# வழி (ஆங்கிலத் திரைப்படம்)

## வரவு

அமெரிக்காவில் திரையிடப்பட்ட முதல் நாள்களில் $110,418 பிரிந்தது. 2012 பெப்ருவரி அளவில் $4,416,962 மொத்தமாகப் பிரிந்தது.
# வழி (ஆங்கிலத் திரைப்படம்)

## வரவேற்பு

"வழி" திரைப்படத்திற்கு நல்ல வரவேற்பு இருந்தது. "இப்படம் கொஞ்சம் மெதுவாகச் செல்வதாகத் தோன்றலாம். ஆனால் உள்ளத்து உணர்வை நன்முறையில் வெளிக்கொணர்ந்து, விறுவிறுப்பான வாழ்க்கை நிகழ்ச்சிகளோடு இணைத்துச் செல்வதில் வெற்றிகண்டுள்ளது."
# வாய்ஸ் ஆஃப் அமெரிக்கா

**வாய்சு ஆஃப் அமெரிக்கா** - ஐக்கிய அமெரிக்க கூட்டரசுக்கு சொந்தமான ஒரு பன்னாட்டு ஒளிபரப்பு நிறுவனம்.  
அமெரிக்காவின் ஒளிபரப்பு வாரிய ஆளுநர்கள் அமைப்பின் (BBG) கீழ் இயங்கி வரும் இந்நிறுவனம் அமெரிக்காவுக்கு வெளியே 45 மொழிகளில் பல்வேறு வானொலி, தொலைக்காட்சி சேவைகளை வழங்கி வருகிறது.  
வாய்சு ஆஃப் அமெரிக்கா உலகளவில் செய்தி, பிற நிகழ்ச்சிகளை கிழமைதோறும் 1500 மணி நேரம் ஒலி/ஒளிபரப்புவதை ஏறக்குறைய 123 மில்லியன் பார்வையாளர்கள் பார்க்கின்றனர்.
# வாய்ஸ் ஆஃப் அமெரிக்கா

## மொழிகள்

வாய்ஸ் ஆஃப் அமெரிக்கா தற்போது 45 மொழிகளில் ஒலி/ஒளிபரப்பப்பட்டு வருகின்றன. (தொலைக்காட்சி அலைவரிசைகள் விண்மீன் சின்னத்துடன் அடையாளப்படுத்தப்பட்டுள்ளன):
# வாய்ஸ் ஆஃப் அமெரிக்கா

## சிறப்பு ஆங்கிலம்

ஆங்கிலம் சரியாக தெரியாதவர்களுக்கு உதவும் வகையில், குறைந்த வேகத்தில் வார்த்தைகளை நன்கு தெளிவாக உச்சரிக்கும் சிறப்பு ஆங்கில (Special English) நிகழ்ச்சிகள் 1959 அக்டோபர் 19-ம் தேதி முதல் ஒலிபரப்பத் தொடங்கியது.  
இந்த முறையில் செய்திகள் வாசிக்கும்போது செய்தி வாசிப்பாளர்கள் வழக்கத்தைவிட குறைந்த வேகத்தில் செய்திகளை படிப்பதோடு கடுமையான சொற்களை தவிர்த்து 1500 அடிப்படை சொற்களை மட்டுமே பயன்படுத்துவர்.  
ஆங்கிலம் பயில்வோருக்கு இந்நிகழ்ச்சி உதவிகரமாக இருக்கும். இந்தியாவில் டிசிட்டல் செட் டாப் பாக்சு மூலம் கேபிள் டி.வி. நிகழ்ச்சிகளை பார்ப்பவர்களுக்கு வாய்சு ஆஃப் அமெரிக்காவின் சிறப்பு ஆங்கில நிகழ்ச்சிகளை தொலைக்காட்சி பெட்டியின் மூலமும் கேட்க முடியும்.
# நிலையில்லாப் புகழ் - இந்தியாவும் அதனுடைய முரண்பாடுகளும் (நூல்)

நிலையில்லாப் புகழ் - இந்தியாவும் அதனுடைய முரண்பாடுகளும் (Uncertain Glory: India and its Contradictions) அமர்த்தியா சென், ஜீன் ட்ரஸ் ஆகிய இருவராலும் எழுதப்பட்ட 433 பக்கங்களைக் கொண்ட ஆங்கில நூல் .இந்நூலில் இந்திய பொருளாதார வளர்ச்சி குறித்தும் இந்திய அரசு கடைபிடித்து வரும் பொருளாதார கொள்கை, குறிப்பாக 1991லிருந்து அமலாக்கப்பட்டு வரும் நவீன தாராளமய பொருளாதாரக் கொள்கை குறித்தும் விமர்சனப் பூர்வமாக ஆய்வு செய்யப்பட்டுள்ளது.கடந்த 20 ஆண்டுகளில்(1991-2011) இந்தியாவை விட பொருளாதார வளர்ச்சி குறைவாக உள்ள பல நாடுகளை இந்திய வளர்ச்சியுடன் ஒப்பிட்டு ஏன் சமூக நல குறியீடுகளில் இந்தியாவில் வளர்ச்சியில்லை என்பதை ஆய்வு செய்திருக்கிறார்கள்.
# நிலையில்லாப் புகழ் - இந்தியாவும் அதனுடைய முரண்பாடுகளும் (நூல்)

## கல்வி

"வறுமை என்ற துயரத்தின் கோபுரம் இந்தியாவின் இருதயத்தை அழுத்திக் கொண்டிருப்பதற்கு அடிப்படைக் காரணம் கல்லாமை என்றே நான் கருதுகிறேன்" என சோவியத் யூனியனுக்கு சென்று வந்த பிறகு மகாகவி தாகூர் கல்வி பற்றி மேற்கண்டவாறு கூறியுள்ளதை நூலாசிரியர்கள் மேற்கோள் காட்டியுள்ளனர்.12 ஆவது ஐந்தாண்டுத் திட்டத்தில் உயர்கல்வியிலும் பள்ளிக் கல்வியிலும் அரசு மற்றும் தனியார் கூட்டுமுயற்சி தேவை என்ற கொள்கையை மத்திய அரசு முன்வைத்துள்ளது. நவீன தாராளமயப் பொருளாதாரக் கொள்கை அமலாக்கம் தொடங்கிய பிறகு உயர்கல்வியில் நாடு முழுவதும் சுயநிதி கல்வி நிலையங்களும் நிகர்நிலைப் பல்கலைக்கழகங்களும் உருவாகியுள்ளன. இத்தகைய கல்வி நிலையங்களில் நகர்ப்புற, கிராமப்புற ஏழை குடும்பங்களைச் சார்ந்த மாணவர்கள் சேர இயலாது. நடுத்தர மக்கள் பகுதியில் கூட உயர் நடுத்தர பகுதியினரே லட்சக் கணக்கில் செலவு செய்து தங்கள் பிள்ளைகளை சுயநிதி கல்வி நிலையங்களில் சேர்க்க முடியும்.இந்தியாவில் சாதிய ரீதியிலும், மத ரீதியிலும், பாலின ரீதியிலும் உயர்கல்வி பெறும் வாய்ப்பில் பெரும் ஏற்றத் தாழ்வு நீடிக்கிறது. பழங்குடி மக்களும் பின்தங்கியுள்ளனர், இத்தகைய ஏற்றத்தாழ்வை போக்காத வரையில், ஏழை எளிய குடும்பங்களைச் சார்ந்தவர்களுக்கு அவர்கள் படிக்க விரும்புகிற வேலைவாய்ப்புள்ள உயர் கல்வி கிடைக்காது. இதன் விளைவாக சமூகவள மேம்பாட்டில் இந்தியா மற்ற ஏழை நாடுகளை விடவும் பின்தங்கியே இருக்கும்.கல்வி அளிக்கும் பொறுப்பை (பள்ளிக் கல்வி மற்றும் உயர்கல்வி) அரசு தனியாருக்கு விடுவது கல்வித்துறையில் மேம்பாடு அடைய உதவாது என்பதை நூலாசிரியர்கள் அழுத்தமாக வலியுறுத்துகிறார்கள்.
# நிலையில்லாப் புகழ் - இந்தியாவும் அதனுடைய முரண்பாடுகளும் (நூல்)

## சுகாதாரம்

சுகாதார வசதி இந்தியாவில் பெருமளவிற்கு தனியார்மயமாக்கப்பட்டுவிட்டது என நூலாசிரி யர்கள் ஆதாரத்துடன் விளக்குகிறார்கள். ஐரோப்பிய நாடுகளில் சுகாதாரத்திற்கு ஆகும் செலவில் அரசின் பங்கு 70-85 சதவிகிதம், அமெரிக்காவில் 50 சதவிகிதம், உலக சராசரி 63 சதவிகிதம். ஆனால் இந்தியாவில் அரசின் பங்கு 29 சதவிகிதம் மட்டுமே.
| நாடுகள் | சுகாதாரத்திற்கு அரசின் மொத்த பங்கு |  |
| --- | --- | --- |
| இந்தியா | 29 |  |
| தெற்காசியா | 30 |  |
| சகாரா பாலைவனத்திற்கு தெற்கே உள்ள நாடுகள் | 45 |  |
| கிழக்காசியா பசிபிக் | 53 |  |
| மத்திய கிழக்கு வட ஆப்பிரிக்கா | 50 |  |
| லத்தீன் அமெரிக்கா கரீபியன் | 50 |  |
| ஐரோப்பா மற்றும் மத்திய ஆசியா | 65 |  |
| உலக சராசரி | 63 |  |
| ஐரோப்பிய யூனியன் | 77 | } |
# நிலையில்லாப் புகழ் - இந்தியாவும் அதனுடைய முரண்பாடுகளும் (நூல்)

## வறுமை ஒழிப்பு

அத்தியாயம் 7 வறுமை ஒழிப்பு பற்றி விளக்குகிறது. இந்தியாவில் அமலாக்கப்பட்டு வரும் பொதுவிநியோகமுறைத் திட்டத்தை மேலும் பலப்படுத்திட வேண்டுமென்று நூலாசிரியர்கள் வாதிடுகின்றனர். வறுமைக்கோட்டு எல்லைக்கு கீழே வாழும் மக்களின் எண்ணிக்கையை கணக்கிடுவதிலும் சரியான அணுகுமுறையை கடைப்பிடிக்க வேண்டுமெனக் குறிப்பிடுகிறார்கள். மத்திய அரசு கொண்டு வந்துள்ள உணவுப் பாதுகாப்புச் சட்டத்தைப் (நூல் வெளியாகிற போது மசோதா வடிவத்தில் இருந்தது) பற்றியும் நூலில் குறிப்பிடப்பட்டுள்ளது.பொதுவிநியோக முறையில் நேரடி பணப்பட்டுவாடா முறை கூடாது என்றும் இதற்கு மாறாக, ஏற்கனவே அமலில் உள்ள பொது விநியோக முறையை பலப்படுத்திட வேண்டும் என்கிறார்கள்.
# நிலையில்லாப் புகழ் - இந்தியாவும் அதனுடைய முரண்பாடுகளும் (நூல்)

## மையப் பொருள்

மலைக்கும் மடுவுக்கும் உள்ள வித்தியாசத்தைப் போல் இந்தியாவில் பொருளாதார ஏற்றத் தாழ்வு உள்ளது என்பதைச் சுட்டிக்காட்டி இத்தகைய ஏற்றத்தாழ்வே, ஏற்றத்தாழ்வு தொடர்ந்து நீடிப்பதற்கு காரணமாகிவிடும் என சுட்டிக் காட்டுகிறார்கள்.
# சாதத் ஹசன் மண்ட்டோ

**சாதத் ஹசன் மண்ட்டோ** (*Saadat Hassan Manto*, 11 மே 1912 – 18 சனவரி 1955) என்பவர் பாக்கித்தானைச் சேர்ந்த உருது மொழி எழுத்தாளர் ஆவார். இவர் சிறுகதைகள், புதினம், கட்டுரைகள், நாடகங்கள் போன்றவற்றை எழுதியுள்ளார்.
# சாதத் ஹசன் மண்ட்டோ

## பிறப்பு மற்றும் ஆரம்ப வாழ்க்கை

சாதத் ஹசன் மண்ட்டோ 1912-ம் ஆண்டு மே மாதம் 11ம் தேதி பஞ்சாப் மாகாணம் லூதியானா மாவட்டம் சாம்ராலா வட்டாரத்தின் பாப்ரோடி கிராமத்தில் பிறந்தவர். காஷ்மீர் முஸ்லிம் குடும்பத்தைச் சார்ந்த இவரது தந்தை அதிகாரத் தோரணையோடு வாழ்ந்தவர். தாயோ மிகவும் இளகிய மனம் படைத்தவர். இரண்டு முரண்பட்ட சக்திகளுக்கிடையில் சிக்கி உருப்பெற்றவர் தான் மண்ட்டோ.உருது இலக்கியத்தில் முத்திரை பதித்த மண்ட்டோ மெட்ரிக் தேர்வில் உருது மொழிப் பாடத்தில் தேர்ச்சியடையவில்லை என்பது வேடிக்கையான உண்மையாகும். ஆங்கிலத்தில் வெளி வந்த ரஷ்ய, ஃபிரெஞ்சு இலக்கியங்களை வாசிப்பதில் மிகுந்த ஆர்வம் கொண்டு செகாவ், மாக்சிம் கார்க்கி, விக்டர் ஹியூகோ, ஆஸ்கர் ஓயில்ட் ஆகியோரின் புதினங்களால் கவரப்பட்டார்.
# சாதத் ஹசன் மண்ட்டோ

## இலக்கியப் பணி

அவரது தொடக்க கால இலக்கியப் பணியானது மொழி பெயர்ப்பாகவே அமைந்தது.1936-ம் ஆண்டு இந்திய முற்போக்கு எழுத்தாளர் சங்கத்தில் உறுப்பினராகச் சேர்ந்தார்.பேச்சு மொழி பஞ்சாபி என்றாலும் இலக்கியத்தை கடைசி வரை உருது மொழியிலேயே படைத்தார்.இந்திய - பாகிஸ்தான் பிரிவினையும் அதையொட்டி நடந்த மரணங்களும் பாலியல் வன்கொடுமைகளும் மண்ட்டோவைத் துடிக்க வைத்தன.
# சாதத் ஹசன் மண்ட்டோ

## இலக்கியப் பணி

### படைப்புகள்

22 சிறுகதைத் தொகுப்புகள், ஒரு நாவல், 3 கட்டுரைத் தொகுப்புகளை எழுதியுள்ளார்.
1936-ல் முதல் சிறுகதைத் தொகுப்பு ‘மண்ட்டோ கி. அப்சானே’ வெளியானது.
# சாதத் ஹசன் மண்ட்டோ

## இறப்பு

1955 - ஜனவரி 18ம் நாள் தனது 42வது வயதில் லாகூரில் மரணமடைந்தார்.
# வார்ப்புரு:Infobox ancient site

}}
| caption = }  
| image2 = }
| caption2 = }  
| image3 =
|lat_deg =
|lat_min =
|lat_sec =
|lat_dir =
|lon_deg =
|lon_min =
|lon_sec =
|lon_dir =
|float =
|mark = Gfi-set01-archaeology-site-red.png
|label = }}
| =
|caption = </>}}
|width =
}}</>}}  
| label1 = மாற்றுப் பெயர்
| class1 = புனைப்பெயர்
| data1 = }  
| label2 = இருப்பிடம்
| class2 = label
| data2 = }  
| label3 = பகுதி
| class3 = label
| data3 = }  
| label4 = ஆயத்தொலைகள்
| data4 =  
| label5 = வகை
| class5 = category
| data5 = }  
| label6 = பகுதி
| data6 = }  
| label7 = நீளம்
| data7 = }  
| label8 = அகலம்
| data8 = }  
| label9 = பரப்பளவு
| data9 = }  
| label10 = உயரம்
| data10 = }  
| header11 =  
| label12 = கட்டுநர்
| data12 = }  
| label13 = கட்டுமானப்பொருள்
| class13 = category
| data13 = }  
| label14 = கட்டப்பட்டது
| data14 = }  
| label15 = பயனற்றுப்போனது
| data15 = }  
| label16 = காலம்
| data16 = }  
| label17 = கலாச்சாரம்
| data17 = }  
| label18 = Satellite&nbsp;of
| data18 = }  
| label19 = Associated&nbsp;with
| data19 = }  
| label20 = நிகழ்வுகள்
| data20 = }  
| header21 =  
| label22 = அகழாய்வு தேதிகள்
| data22 = }  
| label23 = அகழாய்வாளர்
| data23 = }  
| label24 = நிலை
| data24 = }  
| label25 = உரிமையாளர்
| data25 = }  
| label26 = மேலாண்மை
| data26 = }  
| label27 = பொது அனுமதி
| data27 = }  
| label28 = இணையத்தளம்
| data28 = }  
| data29 =  
| data30 =  
| belowstyle = font-weight:lighter; font-size:smaller
| below = }  
}}<noinclude>  
</noinclude>
# அருணாசல தேசிகர்

**அருணாசல தேசிகர்** இலங்கையின் சைவ சித்தாந்த வளர்ச்சியில் பெரும் பங்கு வகித்த அறிஞராவார். இவர் கிழக்கிலங்கையின் மட்டக்களப்பு மாவட்டத்தில் பிறந்தார். புளியந்தீவு எனும் இடத்தில் பிறந்தார்.
# அருணாசல தேசிகர்

## வாழ்க்கைக் குறிப்பு

### தோற்றம்

காசிநாத சாஸ்திரியார் - சின்னப்பிள்ளை அம்மையார் என்போரின் மகனாவார். இவருக்கு தேசிகமணி, சைவமெயப்போதகர், சைவசித்தாந்தமணி முதலான பெயர்களும் உள்ளன.
# அருணாசல தேசிகர்

## வாழ்க்கைக் குறிப்பு

### எழுத்தாளர்

#### எழுதிய நூல்கள்

இளமைக் காலந்தொட்டே ஆசிரியப் பணியிலும், சொற்பொழிவுகள் செய்வதிலும் ஈடுபட்ட போதிலும் தமது 60 வயதின் பின்னரேயே நூல்களை எழுதுவதில் ஈடுபட்டார். அவ்வாறு பன்னிரண்டு நூல்கள் இவரால் எழுதப்பட்டவை ஆகும்.
1. சைவசமய ஆரம்ப போதினி - 1962
1. சைவசமய இளைஞர் போதினி - 1958
1. இந்து மாணவர் பக்திப் பாடல் பாமணி மாலை - 1961
1. இந்து சமய மாத மகத்துவ மான்மியம் - 1960
1. சைவ இலக்கிய கதாமஞ்சரி - 1964
1. சைவசமய சிந்தாமணி - 1960
1. சித்தாந்த சிரோன்மணி
1. மெய்ஞான தீபம்
1. சர்வஞானோத்தராகம சாரசங்கிரகம்
1. அருட்பாத் திரட்டும் அரும்பெரும் பாக்களும்
1. விநாயக மகத்துவ நுட்பமும் புளியநகர் ஸ்ரீ சித்திவிக்னேசுவர ஆலய மான்மியமும் - 1968
1. முருகன் மகத்துவ நுட்பம்
இப்பன்னிரு நூல்களும் சைவசமயக் களஞ்சியம் எனப்படுகின்றன.
# தௌண்டியா கேரா தங்கப் புதையல் சோதனை

**தௌண்டியா கேரா தங்கப் புதையல் சோதனை** உத்தரப் பிரதேசம் மாநில உன்னோ மாவட்டத்தில் சங்கரம்பூர்(பழைய பெயர் தௌண்டியா கேரா) கிராமத்தில் 2013ம் ஆண்டு நடைபெற்றது. சோபன் சர்க்கார் என்ற சாதுவின் கனவில் 1000 டன் மதிப்புள்ள தங்கம் ராஜா ராவ் ராம் பக்சிங் கோட்டையில் இருப்பதாகக் கண்டார் என்று கூறப்படுகிறது.அவர் நேராக இந்தியத் தொல்லியல் ஆய்வகத்திடம் செல்லாமல் , மத்திய அமைச்சர் சரண் தாஸ் மஹந்தை அனுகினார் . அதன் பிறகு சுரங்கத்துறை அமைச்சகம் மற்றும் இந்தியத் தொல்லியல் ஆய்வகம் ஆகிய அமைப்புகளுக்குத் தகவல் அனுப்பப்பட்டு அவற்றின் ஒப்புதலுடன் 18 அக்டோபர் 2013ல் அகழாய்வுகள் தொடங்கப்பட்டன.
# தௌண்டியா கேரா தங்கப் புதையல் சோதனை

## தௌண்டியா கேராவின் வரலாறு

தௌண்டியா கேரா கிராமம் ஒரு பழமையான பகுதியாகும். இந்தியத் தொல்லியல் ஆய்வக நிறுவனர் சர் அலெக்சாண்டர் கன்னிங்காம் என்பவரால் தௌண்டியா கேரா மற்றும் ஹயமுக ஆகிய தொல்லியல் இடங்கள் கண்டுபிடிக்கப்பட்டது. ஏழாம் நூற்றாண்டில் சீனப் பயணியான சுவான்சாங் ஹயமுக பகுதிக்கு வந்து ஐந்து புத்தக் கோவில்களின் பட்டியல்களையும் ஆயிரக்கணக்கான புத்தப் பாடசாலைகளையும் பதிவுசெய்துள்ளார். கன்னிங்காம் கூற்றின் படி தௌண்டியா கேரா பகுதி பழைய இந்து போராளி சமூகமான பைஸ் ராஜபுத்திரர்களின் தலை நகரமாக இருந்துள்ளது
# தௌண்டியா கேரா தங்கப் புதையல் சோதனை

## அகழாய்வு

18 அக்டோபர் 2013 அன்று 12 சிறிய குழுக்களுடன் இந்தியத் தொல்லியல் ஆய்வகம் அகழாய்வுகளை நடத்தத் தொடங்கியது. இந்திய ஊடகங்களின் கவனம் ஒரே நாளில் இக்கோட்டைக்கும், இப்பகுதிக்கும் கிடைத்துள்ளது. மேலும் அகழாய்வுகளைக் காணப் பலர் இங்கு கூடுகின்றார்கள் இப் பணியை நீதிமன்றம் கண்காணிக்க கோரி தொடுக்கப்பட்ட பொதுநலன் வழக்கில் உச்சநீதிமன்றம் உடனடியாக எந்த முடிவையும் எடுக்க இயலாது என்று கூறியது. அகழ்வாய்வின்படி, 2013 அக்டோபர் 27-ம் தேதி வரை சுமார் 4000 கோடி இந்திய ரூபாய் மதிப்புள்ள தங்கம் மற்றும் கனிமங்கள் இருப்பதாக நம்பப்படுகிறது.
# மிதவை (புதினம்)

**மிதவை** என்பது எழுத்தாளர் நாஞ்சில் நாடன் எழுதிய புதினம் ஆகும். இந்நூலின் முதற்பதிப்பு 1986-ல் அன்னம் பதிப்பகத்தாரின் வெளியீடாக வந்தது. இந்நாவலின் முகப்பு அட்டை ஓவியம் வரைந்தவர் ஓவியர் ஜீவா.
# மிதவை (புதினம்)

## முன்னுரையில்

இந்நூலுக்கான முன்னுரையில் நாஞ்சில் நாடன்,
<p> "தமிழ் நாவல் உலகில் வரலாறும் ஆன்மீகமும் தத்துவங்களும் வெகுவாக ஆட்சி செய்யும் நிலையில் எனது நாவல்கள் ஆன்ம,
சமூக, பொருளாதார, அரசியல் விடுதலைகளைப் பெற்றுத் தரும் வல்லமை கொண்டவை அல்ல. கும்பி கொதித்தவனுக்கு சோறு
வடித்த கஞ்சித் தண்ணீரில் தேங்காய் துருவிப் போட்டு, தேங்காய் சிரட்டையில் ஊற்றி கருப்புக் கட்டியைக் கடித்துக் கொண்டு
கொதிக்கக் கொதிக்க உறிஞ்சத் தருவதைப்போல"</p>என்கிறார்.
# மிதவை (புதினம்)

## பின்னட்டைக் குறிப்புகள்

இந்நாவல் பற்றிய எழுத்தாளர் நகுலனின் கருத்து பின்னட்டையில் ஆங்கிலத்தில் வெளியாகியுள்ளது. அதில்,
<p> Midhavai is a well constructed work which has added to Nanjil Nadan's artistic effectiveness, they accent a felt experience.
It may be noticed though he is not concerned with the complexity in the fictional form, the distinctive feature of modernity,
his novel does not pay in its effectiveness. </p>எனக் குறிப்பிடுகிறார்.
# வெற்றி முழக்கம் (புதினம்)

**வெற்றி முழக்கம்** எனும் இந்நூல் நா.பார்த்தசாரதியால் எழுதப்பட்டது ஆகும். 320 பக்கங்கள் கொண்ட இந்நூல் ஸ்ரீசெண்பகா பதிப்பகத்தாரால் வெளியிடப்பட்டுள்ளது. முதற்பதிப்பு 1961-ல் வெளிவந்தது. பாஸ்கர கவியின் சொப்பன வாசவதத்தா, கொங்குவேளின் பெருங்கதை மற்றும் உ.வே.சா. ஐயரவர்கள் எழுதியுள்ள உதயணன் சரிதச் சுருக்கம் ஆகியவற்றை தழுவி இந்நூல் எழுதப்பட்டுள்ளது.
# வெற்றி முழக்கம் (புதினம்)

## முன்னுரை

நா.பார்த்தசாரதி எழுதிய முன்னுரையில்,
:உலக வாழ்க்கையில் பற்றுகள் குறைந்து, மனத்தையும் ஆசைகளையும் வெற்றி கொள்வதுதான் மெய்யான வெற்றி
:என்று அவர்கள் இந்தக் காப்பியத்தின் இறுதியில் உணர்வதாக வருகிறது. இந்த இரண்டு வகை நோக்கிலும் இந்த
:நூலுக்கு, 'வெற்றி முழக்கம்' என்று பேர் வைத்தது பொருத்தமானதுதான். மூன்றாவதாக இந்தக் கதையில் வரும்
:அரசியல் வல்லுனனாகிய யூகி, எல்லாப் பிரச்சனைகளையும் மனத்தினாலேயே வென்று நிற்கிறான் என்பதும் ஒன்று.
என்கிறார்.
# துவாரகை

**துவாரகை** அல்லது **துவாரகா** என்பது இந்தியாவின் குசராத்து மாநிலத்தின் தேவபூமி துவாரகை மாவட்டத்தில் அரபுக்கடற் கரையில் அமைந்த பண்டைய நகரமாகும். யது குல அரசர்கள் ஆண்ட ஆனர்த்த நாட்டின் தலைநகரான துவாரகையை, கிருட்டிணன் புதிதாக அமைத்ததாக நம்பப்படுகின்றது. முக்தி தரும் ஏழு நகரங்களில் துவாரகை நகரம் ஒன்றாக உள்ளது. 108 வைணவத் திருத்தலங்களில் ஒன்றான திருத்துவாரகை இங்கு அமைந்துள்ளது குறிக்கத்தக்கது. ஆதிசங்கரர் நிறுவிய நான்கு பீடங்களில் ஒன்றான துவாரகை மடம் இங்கு அமைந்துள்ளது. மேலும் துவாரகை சிந்துவெளி நாகரீக தொல்லியல் களங்களில் ஒன்றாக உள்ளது.
# துவாரகை

## துவாரகை என்பதன் பொருள்

துவாரகையை *துவாரவதி* என்றும் அழைப்பர். *துவாரகை* என்பதற்கும் *துவாராவதி* என்பதற்கும் சமஸ்கிருத மொழியில் பல நுழைவாயில்கள் கொண்ட நகரம் என்று பொருள். மகாபாரதத்தில் துவாரகை, யது குலத்தின் ஒரு பிரிவான விருஷ்ணிகள் ஆண்ட **ஆனர்த்த** இராச்சியத்தின் தலைநகராக இருந்தது என்று குறிப்பிடப்பட்டுள்ளது.
# துவாரகை

## மகாபாரதத்தில் துவாரகை

- துர்வாச முனிவர் நீண்டகாலம் துவாரகையில் தங்கி தவமிருந்தார். (மகாபாரதம்; 13, 160)
- பாண்டவர்கள் வன வாழ்க்கை காலத்தில் அருச்சுனன் சில ஆண்டுகள் துவாரகையில் தங்கி சுபத்திரையை மணந்தான்.
- பாண்டவர்கள் காடுறை வாழ்க்கையின் போது, பாண்டவர்களின் புதல்வர்களான அபிமன்யு, உபபாண்டவர்கள் மற்றும் பணியாட்கள், இந்திரசேனன் என்பவன் தலைமையில் துவாரகையில் தங்கினர். (4, 72)
- துவாரகைக்கும் இந்திரப்பிரஸ்தத்திற்கு இடையே ஒரு பாலைவனம் (தார் பாலைவனம்) பற்றி குறிப்பிடப்பட்டுள்ளது. (14-53, 55)
- குருச்சேத்திரப் போரில் துவாரகையின் கிருதவர்மன், கௌரவர் அணியிலும்; சாத்தியகி பாண்டவர் அணியிலும் நின்று போரிட்டனர்.
- மௌசல பர்வத்தில், சாம்பனால் யாதவர்கள் ஒருவருகொருவர் சண்டையிட்டு மடிந்த பின் பலராமர் துவாரகையை தீயிட்டு அழித்த பின் சரசுவதி ஆற்றை நோக்கி புனிதப் பயணம் மேற்கொண்டார். (9, 35)
# துவாரகை

## துவாரகை தொல்லியல் அகழ்வாய்வுகள்

1963ல் இந்தியத் தொல்லியல் ஆய்வகம், துவாரகையின் கடற்கரையிலும், கடலிலும் தொல்லியல் அகழ்வாய்வுப் பணிகள் மேற்கொண்டதில் பழம்பெரும் நகரத்தின் தொல்பொருட்களை கண்டெடுத்து ஆய்வு செய்தது. கடல் பகுதியில் இரண்டு இடத்தில் தொல்லியல் அகழ்வாய்வு செய்ததில் பண்டைய இந்தியாவின் மத்திய கால இராச்சியங்களில் ஒன்றான துவாரகை நகரமும், துறைமுகமும் மண் அரிப்பால் கடலில் மூழ்கியிருந்தது உறுதிப்படுத்தப்பட்டது. வல்லபியை தலைநகராக் கொண்டு, ஆனர்த்த இராச்சியத்தை ஆண்ட மன்னர் *சிம்மாதித்தியன்* கிபி 574ல் வெளியிட்ட செப்புப் பட்டயத்தில் துவாரகை நகரத்தை குறித்துள்ளது. துவாரகை அருகே உள்ள பேட் துவாரகை இந்துக்களின் புனிதத் தலமாகவும், கிமு 1570 காலத்திய, பிந்தைய அரப்பா தொல்லியல் களங்களில் ஒன்றாக உள்ளது.
# துவாரகை

## நிலவியல்

சௌராஷ்டிர தீபகற்பத்தில் புதிதாக துவக்கப்பட்ட தேவபூமி துவாரகை மாவட்டத்தின், கட்ச் வளைகுடாவின் கழிமுகத்தில், கோமதி ஆற்றின் வலது கரையில் துவாரகை நகரம் அமைந்துள்ளது.
# துவாரகை

## போக்குவரத்து

துவாரகையின் சாலைகள், தொடருந்து நிலையம் நாட்டின் அனைத்துப் பகுதிகளையும் இணைக்கிறது. அருகில் உள்ள விமான நிலையம், துவாரகையிலிருந்து 131 கிலோ மீட்டர் தொலைவில் உள்ள ஜாம்நகர் விமான நிலையம் ஆகும்.
# துவாரகை

## மக்கள்பரம்பல்

2001ஆம் ஆண்டு மக்கட்தொகை கணக்கெடுப்பின்படி துவாரகை நகரத்தின் மக்கள் தொகை 38,873 ஆகும்.). மக்கள் தொகையில் ஆண்கள் 53%; பெண்கள் 47%. மொத்த எழுத்தறிவு 72%. அதில் பெண்கள் எழுத்தறிவு 55%. மொத்த மக்கள் தொகையில், ஆறு வயதிற்குரிய குழந்தைகள் எண்ணிக்கை 13% ஆகும்.
}}
# துவாரகை

## ஆன்மீகத் தலங்கள்

- துவாரகாதீசர் கோயில்
- பேட் துவாரகை
- நாகேஸ்வரர் கோயில்
# துவாரகை

## இதனையும் காண்க

- முக்தி தரும் ஏழு நகரங்கள்
- இராக்கிகர்கி
- தோலாவிரா
- காளிபங்கான்
- லோத்தல்
- ரூப்நகர்
- பாபர் கொட்
- அரப்பா
- மொகஞ்சதாரோ
# சிம்பொனி 5 (பீத்தோவன்)

**சிம்பொனி 5** இசைக் குறிப்புகள் பீத்தோவனால் 1804 முதல் 1808 வரையிலான காலகட்டத்தில் எழுதப்பட்டவை. செவ்வியல் இசையில் சிம்பொனி 5 மிகவும் பிரபலமான ஒன்றாகும். மேலும் அடிக்கடி இசைக்கப்படும் இசைக்குறிப்பும் ஆகும். முதலில் 1808-ல் வியென்னாவில் இக்குறிப்பு இசைக்கப்பட்டது.
# சிம்பொனி 5 (பீத்தோவன்)

## திரைப்படத்தில்

ஈரானிய திரைப்பட இயக்குநர் மோசன் மக்மால்பஃப் தனது தி சைலன்சு திரைப்படத்தின் இறுதிக் காட்சியில் இதைப் பயன்படுத்தியுள்ளார். இத்திரைப்படத்தில் பயன்படுத்தப்பட்ட பீத்தோவனின் சிம்பொனி 5 ன் சிறு பகுதி
சிம்பொனி 5 இசைக்கோவையின் சிறு பகுதி <score>{\clef treble \key c \minor \time 2/4 {r8 g'8 [ g'8 g'8 ] | ees'2\fermata | r8 f'8 [ f'8 f'8 ] | d'2 ( | d'2\fermata ) | } }</score>
# சிம்பொனி 5 (பீத்தோவன்)

## சிம்பொனி 5 இசை

சிம்பொனி 5 முழு இசையும் நான்கு குறிப்புகளாகக் கொண்டது. அவை கீழே கொடுக்கப்பட்டுள்ளது.
# மூன்றாம் பவுல் (திருத்தந்தை)

அலெக்சாண்டார் பெர்னேஸ் என்பவரை, 1534 நவம்பர் 3- ஆம் நாளில் புதிய பாப்புவாகத் தேர்ந்தெடுத்தனர். இவர் தமது இருபதாவது வயதிலேயே கர்தினாலக பணியாற்றியவர். பாப்புவானபோது வயது 60. இவரது வாழ்க்கை உலகார்ந்தது. பாப்பு என்பதைவிட, ஒர் அரசராகவே ஆளுகை புரிந்தார் பவுல்! ஜெர்மானியப் பேரரசரின் உதவியுடன் ஒரு பொது சங்கத்தைக் கூட்டினார். **திரிதெந்தீன் பொதுச்சங்கம்** என்று நாம் அழைக்கும் அந்த சங்கம், 1545 டிசம்பர் 14-ல் ஆஸ்திரியாவில், திரிதெந்து நகரில் கூடியது இந்தப் பொது சங்கம் 1563 வரை நீடித்தது. இந்த பொதுச் சங்கத்தில் தான் சீர்திருத்த சபையினைருக்கு எதிர்ப்பு - திருச்சபைச் சீர்திருத்தம் என்ற கோட்பாடுகள் வரையறுக்கப்பட்டன.
பொதுச் சங்கம் நடைபெற்றுக் கொண்டிருக்கும்போதே, 1549 நவம்பர் 10ல் உரோமையில் காலமானார்
# மூன்றாம் ஜூலியுஸ் (திருத்தந்தை)

புதிய பாப்புவைத் தேர்ந்தெடுக்க, கர்தினால்களுக்கு பத்து வாரம் தேவைப்பட்டன. இங்கிலாந்து கர்தினாலான **ரெஜினால்ட் போல்** என்பவரை புதிய பாப்புவாக தேர்ந்தெடுக்க விரும்பினர்.
ஆனால் அவர் மிகுந்த தாழ்மையுடன், தம்மைப் பாப்புவாக தேர்தெடுக்க வேண்டாம் என்று கேட்டுக் கொண்டார். எனவே, இத்தாலிய கர்தினால் **ஜான் மோன்டி** என்பவரை புதிய பாப்புவாகத் தேர்தெடுத்தனர். 1550 பிப்ரவரி 22இல் பணியேற்றபோது, **மூன்றாம் ஜீலியஸ்** என்று பெயர் சூடிக்கொண்டார்.  
அரசன் 8-ஆம் ஹென்றி இறந்தபின், அவரின் மகள் மேரி, இங்கிலாந்தின் அரசியானார். கேண்டர்பரியின் பேராயராக கர்தினால் **போல்** ஐ பாப்பு நியமித்தார். இவர்தான் கேண்ட்ர்பரியின் கடைசி பேராயர். இங்கிலாந்து திருச்சபையில் ஏற்பட்ட பிளவினால் புதிதாக உருவான **'புரொட்டஸ்டான்ட்**' என்ற பிரிவினைச் சபையையும் கத்தோலிக்கத் திருசபையையும், இவரால் சமரசப்படுத்த முடியவில்லை.  
எதையும் சாதிக்க முடியாத நிலையில், ஐந்தாண்டுப் பணிப் பொறுப்பிற்குப்பின் 1555 மார்ச் 25ல் ஜீலியஸ் பாப்பு காலமானார்
# இரண்டாம் மர்செல்லுஸ் (திருத்தந்தை)

புதிய பாப்புவாக 1555ல் மார்செலஸ் தேர்ந்தெடுக்கப்பட்டார். இவரின் தேர்வில் அனைவரும் மகிழ்ச்சியடைந்தனர். திருசபையில் ஏற்பட்டுள்ள பிரச்சனைகள், நெருக்கடிகளைச் சமாளித்து புத்துயிர் ஊட்டக்கூடிய துடிப்புள்ள இவரைப் போன்ற ஒருவருக்குதான் திருசபைக் காத்திருந்தது. **'திருத்தந்தையர்களின் வரலாற்றில் மிகவும் உன்னதமான பாப்பு**' என்று இவர் போற்றப்பட்டார். ஆனால் துரதிஷ்டவசமாக, பணிப் பொறுப்பேற்ற **22 நாள்களுக்குள்**, 1555 மே மாதம் முதல் நாள் இறைபதம் சேர்ந்தார்
# துளைத்தல்

**துளைத்தல்** (*drilling*) என்பது திடப்பொருட்களில் துறப்பணவலகு கொண்டு வட்டங்களைத் துளையிடும் முறையாகும். துறப்பணவலகு என்பது ஒரு சுழலும் பன்முனை வெட்டுங்கருவி ஆகும். பிட், நிமிடத்திற்கு நூறு முதல் ஆயிரக்கணக்கான சுழற்சிகள் விகிதத்தில், பணிக்கருவிக்கு எதிராக சுழற்றி அழுத்தப்படும். இந்த விசை பணிக்கருவிக்கு எதிராகச் செயல்பட்டு, உலோகத் துண்டுகளை வெட்டி எடுக்கும்.
விதிவிலக்காக, சிறப்பாக வடிவமைக்கப்பட்ட பிட்கள் அல்லாத வட்ட குறுக்கு பிரிவில் துளைகளிட முடியும்;சதுர, குறுக்கு பிரிவும் சாத்தியமே.
# துளைத்தல்

## செயல்முறை

துளைகள் நுழைவு பக்க மற்றும் முன்னிலையில் தங்கள் கூர்மையான முனை மூலமாக வகைப்படுத்தப்படும் மேலும், துளை உள்ளே நீள்வட்ட வடிவ உராய்வு குறிப்புகள் உள்ளன.
தோண்டுதல் குறைந்த எஞ்சிய அழுத்தங்கள் உருவாக்குவதன் மூலம் பணிக்கருவியின் இயந்திர பண்புகளை பாதிக்கலாம். இது பணிக்கருவியின் மீது அரிப்பை ஏற்படுத்துவதற்கான வாய்ப்புகளை அதிகமாக்குகிறது.ஒரு மேல் பூச்சு செயல்முறை அரிப்பை தவிர்க்க உதவுகிறது .துத்தநாக முலாம் அல்லது 14 முதல் 20 மைக்ரோமீட்டர் மற்ற வழக்கமான பூச்சு செயல்முறை எந்த வகையான அரிப்பையும் தவிர்க்க உதவும்.  
குழல்வடிவ பயிற்சி துணுக்குகளில் , எல்லா சில்லுகளும் குழல் வழியாக நீக்கப்படுகின்றன. பொருள், செயல்முறை அளவுருக்களைப் பொறுத்து, சில்லுகள் நீண்ட சுருள் அல்லது சிறிய செதில்களாக இருக்கும் [3] உருவாக்கப்பட்ட சில்லுகள் பொருளின் கடைசல் இணக்க சுட்டிக்காட்டியாக செயல்படும். துளையப்படும் பொருளில் நீண்ட சில்லுகள் வருமானால் அப்பொருளின் கடைசல் இணக்கம் குறையும்.  
முடிந்தவரை பணிக்கருவி மேற்பரப்பில் துளைகள் செங்குத்தாக அமைய வேண்டும். இது துறப்பணவலகின் போக்கைக் குறைக்கிறது. இதனால் துளை தவறான இடத்தில் இடப்படுகிறது. அதிக நீள - விட்ட விகிதத்தில் துறப்பணவலகின் போக்கு அதிகரிக்கிறது.
- பின்வரும் வழிகளிலும் அதன் நடப்புப் போக்கு அதிகமாகிறது.
ஒரு மையமாக குறி அல்லது அம்சம் நிறுவுவதில்:
- வார்ப்பு , வார்படஞ் செய்தல் , அல்லது வடிப்பு
மையத்தில் துளையிடல்
- புள்ளி துளைத்தல் (அதாவது, மையத் துளைத்தல்)
புள்ளி நோக்குதல்
- ஒரு துளை வழியுறுதி பயன்படுத்தி துறப்பணவலகு நிலையை கட்டுப்படுத்துதல்.  
மேற்பரப்பு பூச்சு 32 முதல் 500 நுண்ணங்குலங்கள் வரை இருக்கலாம். பூச்சு வெட்டுக்கள் 32 நுண்ணங்குலங்கள் அளவில் பரப்புகளை உருவாக்கும், மற்றும் உரைவு 500 நுண்ணங்குலங்கள் அருகே இருக்கும்.  
வெட்டுங்கருவியைக் குளிர்விக்க, கருவியின் வாழ்வை அதிகரிக்க, வேகத்தைக் கூட்ட, மேல்பூச்சை அதிகரிக்க வெட்டும் திரவம் பொதுவாக பயன்படுத்தபடுகிறது. இந்த திரவங்களின் பயன்பாடு பொதுவாக பணிக்கருவி மீது ஒரு ஸ்ப்ரே மூடுபனி கொடுப்பதனால் செய்யப்படுகிறது. இந்த வகையான ஓட்டைகளின் செவ்வை மற்றும் சகிப்புகளைப் பராமரிக்க சிறப்பு உபகரணங்கள் தேவைப்படுகின்றன. மற்ற பரிந்துரைகள் வட்டணிப்பு மற்றும் மேற்பரப்பு பூச்சு ஆகும்.  
ஆழமான குழி துளைத்தல் பொதுவாக ஒரு சில கருவி முறைகள் உடன் சாதிக்கக் கூடியது. இது குளிர் நுழைவு முறை (உட்புறம் அல்லது வெளிப்புறம்) மற்றும் துணுக்கு அகற்றும் முறை (உட்புறம் அல்லது வெளிப்புறம்) காரணமாக மாறுபடுகிறது. தேவையான செவ்வை சகிப்புகளை அடைய ஒரு சுழலும் கருவி மற்றும் எதிர் சுழலும் பணிக்கருவி போன்ற பொது நுட்பங்கள் பயன்படுத்தப்படுகின்றன.  
மேல் நிலை கருவி முறைகள் ட்ரெப்பாநிங்க், ஸ்கைவிங், பர்னிஷிங், இழு போரிங், குடுவை போரிங் ஆகியவைகளை உள்ளடக்கியுள்ளன. இறுதியாக, துளைத்தல் தொழில்நுட்பத்தின் புதிய வகையான இந்த சிக்கலை எதிர்கொள்ள உள்ளது : அதிர்வு துளைத்தல் இந்த தொழில்நுட்பம் ஒரு சிறிய கட்டுப்பாட்டு அச்சு அதிர்வு மூலம் சில்லுகளை உடைக்கின்றது. எனவே சிறிய சில்லுகள் எளிதாக ஒரு புல்லாங்குழலின் துரப்பணம் மூலம் நீக்கப்படும்.  
ஒரு உயர் தொழில்நுட்ப கண்காணிப்பு அமைப்பு சக்தி , முறுக்கு , அதிர்வு , மற்றும் ஒலி மாசு ஆகியவைகளை கட்டுப்படுத்த பயன்படுத்தப்படும் அதிர்வு, ஆழமான குழி துளைத்தலில் ஒரு முக்கிய குறைபாடாக கருதப்படுகிறது. சிறப்பு குளிர்விப்பான் பொதுவாக துளைத்தலில் உதவும்.
# துளைத்தல்

## செயல்முறை

#### துப்பாக்கி துளைத்தல்

தோண்டுதல் நடவடிக்கையின் மற்றொரு வகை துப்பாக்கி துளைத்தல் என அழைக்கப்படுகிறது. இந்த முறை முதலில் துப்பாக்கி பீப்பாய்கள் மற்றும் சிறிய விட்டம் - ஆழமான துளையிடுதலில் பொதுவாக பயன்படுத்தப்பட்டது. இந்த ஆழம்-விட்டம் விகிதம் 300:1 விட அதிகமாக முடியும். துப்பாக்கி துளைத்தலின் முக்கிய அம்சம் பிட்கள் சுய மையமாக உள்ளது ஆகும்; இது ஆழ்ந்த துல்லியமான துளைகளை அனுமதிக்கிறது. இந்த பிட்கள் சுழலும் இயக்கத்தை உபயோகிக்கின்றன. துப்பாக்கி துளைத்தல், பொதுவாக உயர் வேகங்கள் மற்றும் குறைந்த வேக விகிதத்தில் செய்யப்படுகிறது.
# துளைத்தல்

## செயல்முறை

#### ட்ரெப்பானிங்

ட்ரெப்பானிங் பொதுவாக ஒரு நிலையான துறப்பணவலகு சாத்தியமில்லாத அல்லது பொருளாதார அல்ல பெரிய விட்டம் ஓட்டைகள் ( வரை) உருவாக்க பயன்படுத்தப்படுகிறது. ட்ரெப்பானிங் ஒரு பணியாற்றி போன்ற திட வட்டு வெட்டி மூலம் விரும்பிய விட்டம் நீக்குகிறது. ட்ரெப்பானிங் தாள் உலோக, கிரானைட் கர்லிங் கல் , தட்டுகள், அல்லது கட்டமைப்பு உறுப்பினர்கள் மீது பயன்படுத்தப்படுகிறது.
# துளைத்தல்

## செயல்முறை

### நுண் துளைத்தல்

நுண் துளைத்தல் விட குறைவாக துளைகள் துளைத்தலைக் குறிக்கிறது. இந்த சிறிய விட்டம் உள்ள துளைகள் துளைத்தல் குளிர் ஊட்டி பயிற்சிகளை பயன்படுத்த முடியாது மற்றும் உயர் சுழல் வேகம் தேவை என்பதால் அதிக பிரச்சினைகள் அளிக்கிறது. 10,000 RPM ஐ தாண்ட என்று உயர் சுழல் வேகம் கூட சீரான கருவியின் பயன்பாடு தேவைப்படுகிறது.
# துளைத்தல்

## செயல்முறை

### அதிர்வு டிரில்லிங்

அதிர்வு துளைத்தல் முதல் வேலை Pr. 1950 இல் தொடங்கியது (VN Poduraev, மாஸ்கோ Bauman பல்கலைக்கழகம்). முக்கிய கொள்கை சில்லுகள் பிராக்சனேடட் ஆகும் மற்றும் எளிதில் குறைப்பு மண்டலம் அகற்றப்படும் என்றும் கருதுதல் ஆகும்.  
ஒரு அதிர்வு துளைத்தல் இரண்டு முக்கிய தொழில்நுட்பங்களை கண்டுபிடிக்க முடியும்: சுய பராமரித்து அதிர்வுகளை அமைப்புகள் மற்றும் கட்டாய அதிர்வுகளை அமைப்புகள். மிகவும் அதிர்வு துளைத்தல் தொழில்நுட்பங்கள் இன்னும் ஆராய்ச்சி கட்டத்தில் உள்ளன. வெட்டு போது கருவி ஐகன் அதிர்வெண் அது இயற்கையாகவே அதிர்வுகளை ஏற்படுத்தும் வகையில் பயன்படுத்தப்படுகிறது; கருவியின் அதிர்வுகள் ஒரு வெகுஜன-வசந்த கணினி மூலம் சுய பராமரிக்கப்பட்டு வருகின்றன  
மற்ற படைப்புகள் அதிர்வுகளை உருவாக்க மற்றும் கட்டுப்படுத்த, ஒரு அழுத்த மின் அமைப்பு பயன்படுத்த ஆகும். இந்த அமைப்புகள், சிறிய அளவில் அதிக அதிர்வு அதிர்வெண்கள் (வரை 2 கிலோஹெர்ட்ஸ்) (ஒரு சில மைக்ரோமீட்டர்கள் வரை) அனுமதிக்கின்றன; அவர்கள் குறிப்பாக சிறிய துளைகள் துளைத்தல் பொருந்தும். இறுதியாக அதிர்வுகளை இயந்திர அமைப்புகள் உருவாக்கும்: அதிர்வெண் சுழற்சி வேகம் மற்றும் சுழற்சி ஒன்றுக்கு அலைவு (சுழற்சி ஒன்றுக்கு ஒரு சில ஏற்றத்தாழ்வுகளை) எண்ணிக்கை கலவை மூலம் வழங்கப்படும் அளவில் 0.1 மிமீ ஆகும்.  
இந்த கடைசி தொழில்நுட்பம் முழுவதும் ஒரு தொழில்துறையாக உள்ளது. அதிர்வு துளைத்தல் ஆழமான குழி துளைத்தல், பல பொருள் அடுக்குகள் துளைத்தல் (வானியல்) அல்லது உலர் துளைத்தல் (உயவு இல்லாமல்) போன்ற பிரச்சினைகளை எதிர்கொள்ள ஒரு உகந்த தீர்வு ஆகும். பொதுவாக நம்பகத்தன்மை மற்றும் தோண்டுதல் நடவடிக்கையின் கட்டுப்பாட்டை அதிகரிக்க அனுமதிக்கிறது.
# துளைத்தல்

## செயல்முறை

### வட்டம் இடைக்கணிப்பிடுதல்

சுற்றுப்பாதை தோண்டுதல் எனப்படும் வட்டத்தை இடைக்கணிப்பிடுதல், இயந்திரம் வெட்டிகளை பயன்படுத்தி துளைகள் உருவாக்கும் ஒரு செயல்முறை ஆகும்.  
சுற்றுப்பாதை துளைத்தல் ஒரு சுழலும் விசையை அடிப்படையாகக் கொண்டது. வெட்டுங்கருவி அதன் சொந்த அச்சை சுற்றி ஒரே நேரத்தில் வெட்டுங்கருவி அச்சிலிருந்து சுழல்கிறது.
ஆஃப்செட் சரிசெய்வதன் மூலம், ஒரு குறிப்பிட்ட விட்டம் உள்ள ஒரு வெட்டு கருவி வெவ்வேறு விட்டம் கொண்ட துளைகள் துளைக்கப் பயன்படுத்த முடியும். இந்த வெட்டுங்கருவியின் மூலம் சரக்கு கணிசமாக குறைக்க முடியும் என்று தெரிகிறது.  
சுற்றுப்பாதை துளைத்தல் என்ற வார்த்தை, துளையின் மையத்தை சுற்றி சுற்றுப்பாதை இடுவதானால் உருவானது. இயந்திரத்தனமாக சுற்றுப்பாதை துளைத்தலை வழக்கமான துளைத்தலுடன் ஒப்பிடும்போது பல நன்மைகள் உள்ளன. உலோகங்களைத் துளையிடும் போது, ஒரு குறைந்த உந்துதல் சக்தியின் முடிவாக பர்-குறைந்த துளை ஏற்படுத்தப்படுகிறது. கூட்டுப் பொருட்களின் மீது துளையிடும்போது, டிலாமினேஷன் அகற்றப்படுகிறது.
# துளைத்தல்

## பொருள்

### உலோக துளைத்தல்

குறைத்து விளிம்புகள் துளையில் இருந்து சில்லுகளை வெளிப்புறமாக தள்ளி இயக்கத்தைத் மேலும் சில்லு உற்பத்தியைத் தொடர்கின்றன. சில்லுகள் மிகவும் இறுக்கமாக இருப்பதால் இது வெற்றி அடைகிறது. துளையிடும் திரவம் சில நேரங்களில் இந்த பிரச்சனையை எளிதாக்க, குளிர்விப்பு மற்றும் முனை மற்றும் சிப் , மசகு மூலம் கருவியை வாழ்க்கை நீடிக்க பயன்படுத்தப்படுகிறது. துப்பாக்கி பயிற்சி பயன்படுத்தும் போது குளிர் திரவம் துளைகள் வழியாக அறிமுகப்படுகிறது. குறிப்பாக, அலுமினியம் வெட்டும் போது வெட்டு திரவம் துளை இடும் செயல்பாட்டின்போது ஒரு மென்மையான மற்றும் துல்லியமான துளையை உறுதி உதவுகிறது. பித்தளையைத் துளையிடும்போது, இன்னொரு மெல்லிய உலோகத்தை வைக்காவிட்டால், துளைக்கருவி, துளையிடுவதற்கு பதில் உலோகத்தைக் கிழிக்கும். எனினும், துரப்பணத்தை விட்டு உலோகம் தள்ளப்படும். இந்த உயர் உராய்வு மற்றும் மிகவும் சூடான ஸ்வார்ஃப் போன்றவற்றை உருவாக்குகிறது.  
கனரக ஓடைகள் மற்றும் ஒப்பீட்டளவில் ஆழமான துளைகளுடன் எண்ணெய் துளையிடுதலைப் பயன்படுத்தலாம். ஒரு வழக்கமான அழுத்தித் துளையிடல் ஏற்பாடு எண்ணெய் துளை துளைத்தலில் பயன்படுத்தப்படுகிறது, ஆனால் இது மிகவும் பொதுவாக தானியங்கி துளைத்தல் எந்திரங்களில் காணப்படுகிறது.  
CNC, தோராயமாக துளை ஆழம் பயிற்சி விட்டம் விட மூன்று மடங்கு அதிகமாக இருக்கும் போது கட்டி இருந்து வைக்க பயன்படுத்தப்படுகிறது . பெக் தோண்டுதல், பணிக்கருவி மூலம் பயிற்சி வழி பகுதியாக துரப்பணம் ஐந்திற்கும் குறைவான முறை விட்டம் இருந்தால், பின்னர் மேற்பரப்பில் பின்வாங்கும். துளை முடிவடையும் வரை இந்த முறை திரும்பத்திரும்ப செய்யப்படும். அதிவேக பெக் துளைத்தலில், துளையிடும் கருவி உள்ளே இழுக்கப்படுகிறது. இந்த செயல்முறை வேகமாக உள்ளது, ஆனால் அதிகமான சூட்டின் காரணமாக மிதமான நீண்ட துளைகளில் மட்டும் பயன்படுத்தப்படுகிறது. சில்லுகள் உடைக்கவும் இது பயன்படுத்தப்படுகிறது.
# துளைத்தல்

## பொருள்

### மரப் பலகையில் துளைத்தல்

மரப்பலகை மிகவும் உலோகங்கள் விட மென்மையான இருப்பதால் மரத்தில் துளையிடுவது உலோக துளைத்தலை விட கணிசமாக எளிதாக மற்றும் வேகமாக உள்ளது. கட்டிங் திரவங்கள் பயன்படுத்தப்படுத்தத் தேவை இல்லை. வெளியேறும் துளைகள் உத்தரவாதம் மற்றும் எரியும் தன்மை ஆகியவை முக்கிய பிரச்சனைகள் ஆகும். எரிவதைத் தடுக்க கூர்மையான பிட்கள் மற்றும் பொருத்தமான வெட்டுங்கருவி தேவை. துளையின் மேலும் கீழும் மரத்தின் சில்லுகளை வெட்டுங்கருவி கிழித்தெடுக்கும்.  
உலோக வேலைகளில் பயன்படுத்தப்படும் பயிற்சி துணுக்குகள் மரப்பலகையில் நன்றாக வேலை செய்கின்றன. சில நேரங்களில்,மூர்க்கத்தனமான துளைகள் இருக்கும்போது, துளை தரத்தைப் பற்றிக் கவலைப்படத் தேவையில்லை. மரத்தில் சலித்து சுத்தமான துளைகள் இட சிறப்பு பயிற்சி பிட்கள் பல வகையான பிராட் புள்ளி துணுக்குகள், உட்பட, உருவாக்கப்பட்டுள்ளன. துண்டு வெளியேறும்போது, பலகை உடையாமல் இருக்க இன்னொரு மரப்பலகையை அதன் பின்னால் வைக்க வேண்டும். துளைகளை மரத்தில் தொடங்க எளிதாக இருக்கும். பிட் இதனால் சிறிது அலையும்.
# துளைத்தல்

## தொடர்பான நடவடிக்கைகள்

பின்வரும் அடிக்கடி துளைத்தல் உடன் சில தொடர்புடைய முறைகள்:  
;துளைமெலிதல்:
இந்த செயல்முறை ஒரு பெரிய விட்டம் உள்ள துளை ஒரு பகுதியாக ஒரு சிறிய விட்டம் உள்ள துளையை உருவாக்குகிறது.  
;மெலிதமரிடல்:
இந்த செயல்முறை துளைமெலிதல் போன்றது, ஆனால் துளை உள்ள படி கூம்பு வடிவத்தில் உள்ளது.  
;தொளை:
துல்லியமாக அலுப்பூட்டுவதற்காக ஒரு புள்ளியில் கட்டர் பயன்படுத்தி ஏற்கனவே உள்ள துளையைப் பெரிதாக்குகின்றது.  
;உராய்வு துளைத்தல்:
வெப்பம் மற்றும் அழுத்தத்தின் காரணமாக நெகிழித்தன்மையினால் துளை இடுகிறது.
# ஆதி (நடிகர்)

**ஆதி** (பிறப்பு: டிசம்பர் 14, 1982) இந்திய திரைப்பட நடிகராவார். இவர் பெரும்பாலும் தமிழ் மற்றும் தெலுங்குத் திரைப்படங்களிலும் நடிக்கின்றார்.  
தமிழ்த் திரைப்பட உலகில் மிருகம் படத்தின் மூலம் அறிமுகமானார். பின்பு ஷங்கரின் தயாரிப்பில் உருவான ஈரம் படம் புகழைத் தேடித்தந்தது.
# ஆதி (நடிகர்)

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2006 | *ஒக்க விசித்திரம் (திரைப்படம்)* | பலராம் | தெலுங்கு |  |
| 2007 | *மிருகம் (திரைப்படம்)* | அய்யனார் | தமிழ் | பரிந்துரை - விஜய் விருதுகள் (சிறந்த அறிமுக நடிகர்) |
| 2009 | *ஈரம் (திரைப்படம்)* | வாசுதேவன் | தமிழ் |  |
| 2010 | *அய்யனார்* | பிரபா /அய்யனார் | தமிழ் |  |
| 2011 | *ஆடு புலி (திரைப்படம்)* | இதயக்கனி | தமிழ் |  |
| 2012 | *அரவான் (திரைப்படம்)* | வரிபுலி / சின்னான் | தமிழ் |  |
| 2013 | *குண்டல்ல கோதாரி* | மாலி | தெலுங்கு |  |
| 2013 | *மறந்தேன் மன்னித்தேன்* | தமிழ் |  |  |
| 2013 | *கோச்சடையான் (திரைப்படம்)* | தமிழ் | Post-production |  |
| 2013 | *யாகாவாராயினும் நாகாக்க* | தமிழ் | படபிடிப்பில் | } |
# விக்கிப்பீடியா:பிணக்குத் தீர்வுமுறை (வரைவு)

இணையவழியாக, முகம் பாராமல் வெவ்வேறு சூழலில் நின்று எழுதி உரையாடிச் செயல்படும்போது பலமுறை கருத்து வேறுபாடுகளும், தவறான புரிதல்களும், பிணக்குகளும் ஏற்பட வாய்ப்புள்ளது. தமிழ் விக்கிப்பீடியாவில் தொகுத்தல் குறித்தும் விக்கி தொடர்பான மற்ற செயல்பாடுகள் குறித்தும் இரண்டு அல்லது பல பயனர்களிடையே பிணக்கு ஏற்பட்டால் அதைத் தீர்க்கும் முறை **விக்கிப்பீடியா பிணக்குத் தீர்வுமுறை** ஆகும்.  
**விக்கிப்பீடியா பிணக்குத் தீர்வுமுறை** பின்வரும் நிலைகளில் நிகழலாம்.
# விக்கிப்பீடியா:பிணக்குத் தீர்வுமுறை (வரைவு)

## முதல் நிலை - இணக்க உரையாடல்

ஒரு கட்டுரையின் உள்ளடக்கம் தொடர்பாகவோ அல்லது வேறு செயற்பாட்டிலோ வரும் கருத்து வேறுபாடு. இந்த நிலையில் இரு சாராரும் விக்கிப்பீடியாவின் ஐந்து தூண்களை இறுகப் பற்றி நடந்தாலே பிணக்கு ஏற்படாமல் தவிர்க்க முடியும். மிகக் குறிப்பாக நன்னயம் கருதற் கொள்கையை உள்வாங்கி நடக்க வேண்டும். இது விக்கிக்கு வெளியேயான செயற்பாட்டுக்கும் பொருந்தும். இந்நிலையில் சிக்கலின் மையமான கட்டுரை, திட்டம், கொள்கை போன்றவற்றின் பேச்சுப் பக்கத்தில் இருசாராரும் பண்புடன் உரையாடி இணக்க முடிவை எட்ட வேண்டும். உரையாடல் நிகழும்போது கட்டுரையை மாறி மாறி மாற்றக் கூடாது. விக்கியில் எந்தவொரு உள்ளடக்கமும் என்றுமே இறுதியாகி பூட்டப்படாது என்பதால் எத்தனை நாட்கள் கழிந்தாலும் சரியான நிலைக்கு மாற்றிவிட முடியும். இந்நிலையில் நிகழும் கொள்கை மீறல்களுக்கு அவ்வவ் கொள்கைகளின்படி நடவடிக்கைகளைக் கோரலாம். கொள்கைகள் பரிந்துரைக்கும் தடை, நீக்கல் போன்ற நடவடிக்கைகள் தடுப்பு நடவடிக்கைகளே தவிர தண்டனைகள் அல்ல. இந்நிலையில் மிகவும் பயன்தரும் ஒரு உத்தி ஒரு சிறு விக்கிவிடுப்பு ஒன்றை எடுப்பது. இதனால் நல்ல உறக்கம் கிடைக்கும், சிந்தனைத் தெளிவு கிடைக்கும், மன உளைச்சலும் இறுக்கமும் குறைந்திருக்கும்.  
**பங்கேற்பாளர்கள்**: சிக்கலில் தொடர்புடையவர்கள்
**களம்**: பேச்சுப் பக்கங்கள்
# விக்கிப்பீடியா:பிணக்குத் தீர்வுமுறை (வரைவு)

## இரண்டாம் நிலை - நடுவுநின்று அமைதி கூறல்

இரு சாராரில் ஒருவராவது உரையாட மறுக்கும் கவலைக்குறிய நிலை ஏற்பட்டால், மற்றவர்களின் கருத்துக்களை நாடலாம். நடுநிலைக் கொள்கைக்கேற்ப இரு சாராருக்கும் மற்ற பயனர்கள் அமைதி கூறலாம். இந்நிலையில் இருவருமே சிறிதளவேனும் தங்கள் இறுக்கத்தைத் தளர்த்தி கொஞ்சம் விட்டுத்தர வேண்டும் என எதிர்பார்க்கலாம். மிகப் பெரும்பாலானவற்றில் கொஞ்சம் இசைவதற்கு எப்போதுமே இடமிருக்கும். தன்னுடைய நிலைப்பாடு அப்படியே சரி என்று நம்பும் ஒருவர் கூட, இந்த நிலையில் மற்ற சாரார் ஏன் தங்கள் நிலைப்பாட்டை எடுத்திருப்பார்கள் என தான் நம்புவதைச் சொல்லுதல், மற்றவர்கள் சொன்னதில் தான் ஏற்கும் பகுதி சிறிதே எனினும் அதைக் குறிப்பிடுதல், சூடான உரையாடலின்போது தான் ஏதாவது தவறாகச் சொல்லியிருந்தால் அதைக் குறிப்பிட்டு வருத்தம் தெரிவித்தல் போன்றவை இந்த நிலையில் மிகவும் பயன் தரும். ஒருவர் தனது தவறை ஒப்புக் கொள்வது மற்றவரின் மனதை இளக்குவதோடு தனக்கும் சுமையிறக்கியாகச் செயல்படுவதையும் உணரலாம். நடுநிலையில் இருப்பவர்கள் இருபுறமும் இருந்து வரும் செய்திகளில் நல்லதைக் கூட்டி மற்றதைக் குறைக்க வேண்டும். பல்வேறு கோணங்களில் எடுத்துச் சொல்ல வேண்டும். இருசாரார் கூறுவதையும் பொறுமையாகக் கேட்க வேண்டும். பல வேளைகளில் எதிராகச் செயல்படுபவர்கள் தலையைக் குறி வைத்து வருவதாகத் தவறாக எண்ணினாலும், அவர்களுக்கு வேண்டியது செவிகள்தாம் என்பதை உணர வேண்டும். நடுநிலையாளர் குழு விக்கிக்கு வெளியே உரையாட வேண்டும் என்றால் அதற்கென விக்கி மடற்குழு ஒன்றை உருவாக்க வேண்டும்.  
**பங்கேற்பாளர்கள்**: சிக்கலில் தொடர்புடையவர்களும் இரு சாரார் மதிக்கும் நடுநிலையாளர்களும்
**களம்**: பேச்சுப் பக்கங்கள், விக்கிப்பீடியா:சமுதாய முறையீட்டுக் கூடம்
# விக்கிப்பீடியா:பிணக்குத் தீர்வுமுறை (வரைவு)

## மூன்றாம் நிலை - தீர்ப்பாயம் வைத்துத் தீர்த்தல்

வெகு அரிதாக நடுநிலையாளர்கள் கூறும் அமைதியை ஏற்றுக் கொள்ளாமல் சிலர் இருக்கக் கூடும். மேலே கூறப்பட்ட இரண்டு நிலைகளையும் தாண்டிய பிறகு பிணக்குத் தீர்ப்பாயம் ஒன்றை நிறுவுதல் வேண்டும். இந்த வசதியை வெகு அரிதாகவே பயன்படுத்த வேண்டும். பொதுவாக விக்கிச்சமூகத்தின் ஏற்பு பெற்றவர்களில் இருந்து ஒரு குழுவைத் தீர்ப்பாயத்துக்காகத் தேர்ந்தெடுக்கலாம். அவர்கள் இருசாரார் நிலையையும் கேட்டறிந்து ஒரு தீர்வு சொல்ல வேண்டும். இந்தத் தீர்ப்பாயத் தீர்ப்பே இறுதியானதாகக் கொள்ளப்படும்.  
**பங்கேற்பாளர்கள்**: இருசாரார், தீர்ப்பாயக்குழு
**களம்**: விக்கிப்பீடியா:தீர்ப்பாய முறையீட்டு அலுவலகம், மடற்குழுக்கள்
# விக்கிப்பீடியா:பிணக்குத் தீர்வுமுறை (வரைவு)

## பிணக்குத் தீர்வுக்குப்பின்

ஒவ்வொருமுறை பிணக்கு ஏற்பட்டுத் தீர்ந்தபின் ஏற்படக்கூடிய விளைவுகள்:
1. உள்ளடக்கம் தொடர்பான சிக்கலுக்கான முடிவு
1. சூடான உரையாடலுக்கு முற்றுப்புள்ளி - தொடர்புடையவர்கள் தேவையான இடங்களில் வருத்தம் தெரிவித்தும், வருங்காலத்தில் இவ்வாறு நிகழாது என உறுதியளித்தும் இருப்பார்கள்; அப்படி இல்லாத நிலையில் அவர்கள் மீது சமூகத்தின் ஒழுங்கு நடவடிக்கைகளான கண்டிப்பு, தடைகள், சில அணுக்க நீக்கங்கள் போனவை நிகழலாம்.
1. கொள்கைகளில் வலுவேற்றம், புதுக்கொள்கைகள் உருவாதல்
# அலை எண்

**அலை எண்** (Wave number) என்பது ஒரு மீட்டரில் காணப்படும் அலைகளின் மொத்த எண்ணிக்கை ஆகும். மின்காந்த அலைகளின் திசைவேகம்,  
C = νλ ஆகும்.  
இங்கு λ என்பது அலை நீளமாகும். இதன் அலகு m<sup>−1</sup> என்று கொடுக்கப்படுகிறது. ν என்பது அதிர்வெண்ணாகும். எனவே 1/λ என்பது ஒரு மீட்டரில் உள்ள அலைகளின் எண்ணாகும். இது ν <sup>−1</sup> என்று எழுதலாம்.  
E = hν. எனவே E ஃபோட்டானின் ஆற்றலைக் குறிக்கும்.  
E = hc/λ.  
இதுவே E= hcν<sup>−1</sup> ஆகும்.  
இச்சமன்பாடு, ஒளியனின் ஆற்றல், பிளாங்க் மாறிலி, அலை எண் இவைகளுக்குள்ள தொடர்பினைக் காட்டுகிறது.
# எக்ஸ்எம்எம்-நியூட்டன்

**எக்ஸ்எம்எம்-நியூட்டன்** (*XMM-Newton*), அல்லது **எக்சு-கதிர் பலகண்ணாடி திட்டம் - நியூட்டன்** (*X-ray Multi-Mirror Mission - Newton*) என்பது சுற்றுப் பாதையில் சுழலும் ஒரு எக்சு-கதிர் வான் ஆய்வுக்கூடம் ஆகும். *ஆரியான் 5* ராக்கட் ஒன்றின் மூலம் 1999 டிசம்பர் இல் ஐரோப்பிய விண்வெளி நிறுவனம் (ESA) இதனை ஏவியது. இந்த செயற்கைக்கோள் ஐசாக் நியூட்டனைச் சிறப்பிக்கும் பொருட்டு அவருடைய பெயரால் அழைக்கப்படுகிறது.  
ஆரம்பத்தில் இது *மிகை உற்பத்தி எக்ஸ்ரே நிறமாலை திட்டம்* (High Throughput X-ray Spectroscopy Mission) என்று அழைக்கப்பட்டது. 40° இல் ஒரு விசித்திரமான 48 மணி நீள்வட்டப் பாதையில் இது நிலை நிறுத்தப்பட்டுள்ளது. இதன் புவிச்சேய்மைநிலை சுமார் 114,000 கி.மீ. (71,000 மைல்) ஆகவும் அண்மைப்புள்ளி வெறும் 7000 கி.மீ. (4,300 மைல்) ஆகவும் உள்ளது.  
இந்த செய்மதி 3,800 கிலோ கிராம்கள் எடை கொண்டது(8,400 பவுண்டுகள்). 10 மீட்டர் (33 அடி) நீளமும் சூரிய மின் தகடுகள் நீட்டப்பட்டால் 16 மீட்டர் (52 அடி) அகலமும் உடையது. இச் செய்மதியில் மூன்று எக்ஸ்-கதிர் தொலைநோக்கிகள் இருக்கின்றன. இவை மீடியா லாரியோ என்கிற இத்தாலிய நிறுவனத்தால் வடிவமைக்கப்பட்டவை. இவை ஒவ்வொன்றிலும் 58 வோல்டர்-வகை குவிக்கப்பட்ட கண்ணாடிகள் இருக்கின்றன. இவற்றின் மொத சேகரிப்பு பரப்பு 4,300 சென்டிமீட்டர் அடுக்கு ரெண்டு ஆகும். இந்த மூன்று ஐரோப்பிய ஒளித்துகள் படமாக்கு கருவிகளும்(EPIC) சக்தி எல்லை 0.2 கேவ்லிருந்து 12 கேவ் வரை படம்பிடிக்கும் சக்தி கொண்டவை. இவற்றை தவிர இச்செய்மதியில் இரண்டு துருவும் அலைகருவிகளும் (grating spectrometers) உள்ளன. இவை ~2 கேவ்விற்கும் கீழ் உணர்வுதன்மை கொண்டவை. மேலும் 30 சென்டிமீட்டர்(12 இஞ்சுகள்) ஆரத்தில் ரிட்சே செரிடியன் ஒளி/புறஊதாக்கதிர்கள் தொலைநோக்கி ஒன்றும் உண்டு இந்த செய்மதியில்.  
இத்திட்டம் 1984ஆம் ஆண்டு முன்மொழியப்பட்டு 1985ஆம் ஆண்டு ஒப்புதல் அளிக்கப்பட்டது. 1993 ஆண்டு ஒரு திட்டக் குழு அமைக்கப்பட்டது. 1996ஆம் ஆண்டு ஒரு தயாரிப்பு பணிகள் துவக்கப் பட்டன. இந்த செய்மதி 1997ஆம் ஆண்டு மார்ச்சு மாதம் உருவாக்கப்பட்டு 1999ஆம் ஆண்டு செம்படம்பர் வரை சோதித்துப் பார்க்கப்பட்டது.
# மிருகம் (திரைப்படம்)

**மிருகம்** திரைப்படம் சாமி இயக்கிய தமிழ்த் திரைப்படமாகும். இத்திரைப்படத்தில் ஆதி கதாநாயகனாக நடித்தார். அவருக்கு இணையாக பத்மபிரியா ஜானகிராமன் நடித்தார்.  
இப்படத்தின் தயாரிப்பாளர் கார்த்திகேயன் ஆவார்.
# மிருகம் (திரைப்படம்)

## சர்ச்சை

இத்திரைப்படத்தின் படப்பிடிப்பில் இயக்குநர் சாமி நடிகை பத்மபிரியாவை அறைந்துவிட்டதாக கூறப்பட்டது. அதன் காரணமாக இயக்குனருக்கு ஓராண்டு காலம் திரைப்படத்தினை இயக்க தடைவிதிக்கப்படாலும், இரு தரப்பும் சமாதானமாகி திரைப்படம் குறித்த நேரத்தில் வெளி வந்தது.
# மிருகம் (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "எய்ட்ஸ் நோயின் கொடூர பக்கங்களை வெளிச்சமிடுவதுதான் இயக்குநரின் நோக்கம் என்றால், பின்பாதி பகீர் காட்சிகளே அதற்குப் போதும்! முன்பாதி காட்சிகளின் நோக்கம் வேறெதுவோ என்றே எண்ணத் தோன்றுகிறது. இல்லாவிட்டால், இது செல்லமான மிருகம்தான்!" என்று எழுதி மதிப்பெண்களை வழங்கினர்.
# டைம் ஆப் லவ் (திரைப்படம்)

**நோபட் இ அசிகி/டைம் ஆப் லவ்** (பாரசீக மொழி: نوبت عاشقي ஆங்கிலம்:Time of Love) என்ற திரைப்படம் 1990 ல் வெளிவந்தது. ஈரானிய இயக்குநர் மோசன் மக்மால்பஃப் அவர்கள் இயக்கிய திரைப்படம் இது. இத்திரைப்படத்திற்கான கதை மோசன் மக்மால்பஃப் எழுதியது. இத்திரைப்படம் மூன்று பகுதிகளைக் கொண்டது. மூன்று பகுதிகளும் கிட்டத்தட்ட ஒரே கதையமைப்பை ஒத்தது. இந்த ஈரானியத் திரைப்படம் துருக்கி மற்றும் இஸ்தான்புல் ஆகிய இடங்களில் படமாக்கப்பட்டது. இத்திரைப்படத்தின் வசனங்கள் துருக்கிய மற்றும் பாரசீக மொழியில் இருக்கும். இத்திரைப்படம் 1995 ஆம் ஆண்டு கான்ஸ் திரைப்பட விழாவில் திரையிடப்பட்டது.
# டைம் ஆப் லவ் (திரைப்படம்)

## கதை

ஒரே திரைப்படம் மூன்று பகுதிகளை அடக்கியது. அதே நடிகர்கள் அதே கதாப்பாத்திரம். குசால் என்ற ஒரு பெண்ணும், இரண்டு இளவயது ஆண்களும் என இத்திரைப்படத்தில் மூன்று முக்கிய கதாப்பாத்திரங்கள். இரு ஆண்களில் ஒருவர் கறுப்பு முடியும், மற்றொருவர் செம்பட்டை முடியும் உடையவர். இத்திரைப்படத்தின் ஒவ்வொரு பகுதியிலும் குஸால் இந்த இரு இளைஞர்களில் ஒருவரை மணக்கிறார்; மற்றொருவருடன் ரகசியக் காதலில் இருக்கிறார். இத்திரைப்படத்தில் வரும் ஒரு கிழவர் ஒவ்வொருமுறையும் அந்தப் பெண்ணின் தகாத உறவை அறிந்தவராக இருக்கிறார். மேலும் அப்பெண்ணின் கணவனிடம் அந்த விஷயத்தைச் சொல்கிறார்.
# டைம் ஆப் லவ் (திரைப்படம்)

## நடிகர்கள்

- ஷிவா கிரீட் (Shiva Gered)
- அப்துர் ரஹ்மான் பாலே (Abdurrahman Palay)
- மெண்டிரஸ் சமான்சிலர் (Menderes Samancilar)
- அகன் துனுஜ் (Aken Tunj)
# டைம் ஆப் லவ் (திரைப்படம்)

## வெளி இணைப்புகள்

- இணையதளம்
- நோபட் இ அசிகி
# தி சைக்கிளிச்டு (திரைப்படம்)

**பைசைக்கிளிரான்/ தி சைக்கிளிச்டு** (ஆங்கிலம்:The Cyclist, பாரசீக மொழி:بايسيكلران) என்ற திரைப்படம் 1987 ல் வெளிவந்தது. ஈரானிய இயக்குநர் மோசன் மக்மால்பஃப் அவர்கள் இயக்கிய திரைப்படம் இது.
# தி சைக்கிளிச்டு (திரைப்படம்)

## கதை

மரணத்தருவாயில் இருக்கும் தன் மனைவியின் அறுவை சிகிட்சைக்குப் பணம் வேண்டி ஈரானில் வசிக்கும் ஆப்கான் அகதி ஒருவர் அங்குள்ள ஒரு சதுக்கத்தில் 7 இரவுகள் 7 பகல்கள் இடைவிடாது மிதிவண்டியை ஓட்டுகிறார். ஆப்கான் அகதிகள் ஈரானில் துயரப்படுவதையும் அவரர்களால் இச்சிக்கல்களிலிருந்து மீள முடியாது எனவும் இத்திரைப்படத்தைப் பற்றி விமரிசகர் ஒருவர் குறிப்பிடுகிறார்.
# தி சைக்கிளிச்டு (திரைப்படம்)

## விருது

ஹவாய் திரைப்பட விழாவில் இத்திரைப்படம் விருது பெற்றது.
# தி ஆக்டர் (திரைப்படம்)

**கோனர்பிச்சே/ ஆக்டர்** (*The Actor*, பாரசீக மொழி:هنرپیشه) 1993-இல் வெளிவந்த ஈரானியத் திரைப்படம் ஆகும். இப்படத்தை இயக்கியவர் மோசன் மக்மால்பஃப் ஆவார்.
# தி ஆக்டர் (திரைப்படம்)

## கதை

மிகச்சிறந்த நடிகராக வேன்டும் என்ற கனவுடன் இருக்கும் ஒருவர் தன் வாழ்வின் துன்பங்களுடன் போராடுவது இத்திரைப்படத்தின் கதை ஆகும்.
# தி ஆக்டர் (திரைப்படம்)

## நடிகர்கள்

- அக்பர் அப்டி
- பாத்திமா மொடாமத் அரியா
- மஹாயா பெட்ரோசியான்
# வாகர்சபாத்

**வாகர்சபாத்** (ஆர்மேனியம்: Վաղարշապատ ஆங்கிலம்:Vagharshapat), பொதுவாக **எச்மியாட்சின்** (ஆர்மேனியம்: Էջմիածին) என்று அழைப்பர். இது ஆர்மீனியாவின் நான்காம் பெரிய நகரம் ஆகும். ஆர்மீனியாவின் வரலாறு மிக்க நகரங்களுள் இதுவும் ஒன்றாகும். இது ஆர்மேனியர்களின் ஆன்மீக நடுவங்களில் ஒன்றாகும். இந்நகரம் ஆர்மவிர் மாகாணத்திலேயே பெரும் மக்கட்தொகை கொண்டதாகும்.
# வாகர்சபாத்

## அடையாளங்கள்

### எச்மியாட்சின் தலைக்கோயில்

எச்மியாட்சின் தலைக்கோயில் வரலாற்று சிறப்புமிக்கது.
# விக்கிப்பீடியா:முதற்பக்க வலைவாசல்

இது தமிழ் விக்கிப்பீடியாவின் முதற்பக்கத்தில் வலைவாசல்களை காட்சிப்படுத்துகின்ற திட்டமாகும்.
# விக்கிப்பீடியா:முதற்பக்க வலைவாசல்

## விதிமுறைகள்

தற்போது அனைத்து வலைவாசல்களும் தொடக்க நிலையில் இருப்பதனால் இறுக்கம் தளர்வான முறையில் காட்சிப்படுத்த வேண்டியுள்ளது. வலைவாசல்களின் எண்ணிக்கைகள் அதிகமாகும் வரை மாதத்திற்கு ஒரு வலைவாசலை காட்சிப்படுத்தலாம். அதன்பின்பு இரு வாரங்களுக்கு ஒரு வலைவாசல் என காலத்தினைக் குறைக்கலாம்.  
1. சிறப்புக் கட்டுரை, சிறப்புப் படங்கள், பகுப்பு, வார்ப்புரு, உங்களுக்குத் தெரியுமா, விக்கித்திட்டம், பங்களிப்பு வழிகாட்டி, தொடர்புடைய வலைவாசல்கள், விக்கிமீடிய திட்டங்கள் ஆகியனவற்றைக் கொண்டிருக்க வேண்டும்.
1. சிறப்புக் கட்டுரைகள் மற்றும் சிறப்புப் படங்கள், உங்களுக்குத் தெரியுமா போன்றவை குறைந்த பட்சம் ஐந்து காட்சிப்படுத்தப்பட்டிருக்க வேண்டும்.
1. வலைவாசலின் வடிவமைப்பினையும், வளர்ந்து வரும் வலைவாசல்களையும் முன்னிலைப்படுத்தலாம்.
# விக்கிப்பீடியா:முதற்பக்க வலைவாசல்

## காட்சிப்படுத்தப்பட்டவை

;2013
- வலைவாசல்:தமிழிலக்கியம் - நவம்பர் மாதம்
- வலைவாசல்:தமிழீழம் - டிசம்பர் மாதம்  
;2014
- வலைவாசல்:இந்தியா - ஜனவரி மாதம்
- வலைவாசல்:வானியல் - பிப்ரவரி மாதம்
- வலைவாசல்:புவியியல் - மார்ச் மாதம்
- வலைவாசல்:கருநாடக இசை - ஏப்ரல் மாதம்
- வலைவாசல்:இந்து சமயம் - மே மாதம்
- வலைவாசல்:பரதநாட்டியம் - ஜூன் மாதம்
- வலைவாசல்:வரலாறு - ஜூலை மாதம்
- வலைவாசல்:தமிழர் - ஆகஸ்டு மாதம்
- வலைவாசல்:தமிழ்நாடு - அக்டோபர் மாதம்
# விக்கிப்பீடியா:முதற்பக்க வலைவாசல்

## அடுத்து வருவன

;2014
# விக்கிப்பீடியா:முதற்பக்க வலைவாசல்

## பரிந்துரைகள்

### பரிந்துரைகளில் மேம்படுத்த வேண்டியவை

- வலைவாசல்:அரசியல் - அரசியல் பற்றி குறிப்பு மட்டுமே உள்ளது. சிறப்புக் கட்டுரைகள், சிறப்புப் படங்கள், உங்களுக்குத் தெரியுமா அறிவிப்புகள், இன்றைய நிகழ்வுகள் குறித்து இணைக்க வேண்டும்.
- வலைவாசல்:இந்திய அரசு - சிறப்புக் கட்டுரை, சிறப்புப் படங்கள் ஆகியவை இல்லை. உங்களுக்குத் தெரியுமா அறிவிப்பு பகுதியை அதிகரிக்க வேண்டும்.
- வலைவாசல்:இந்தியா - ஆய்க, கூட்டு முயற்சி போன்றவை காலியாக இருக்கின்றன. அவற்றில் உள்ளடக்கம் இணைக்கலாம் அல்லது நீக்கலாம். சிறப்புக் கட்டுரைகள் உள்ளன. சிறப்புப் படங்களை காட்சிபடுத்த வேண்டும்.
- வலைவாசல்:இலங்கை - ஒரு சிறப்புக்கட்டுரை மற்றும் சிறப்பு படம் உள்ளது. அதிகம் செய்ய வேண்டும். தொடர்புடைய வலைவாசல்கள், உங்களுக்குத் தெரியுமா ஆகியவற்றை இணைக்க வேண்டும்
- வலைவாசல்:இந்து சமயம் - உங்களுக்குத் தெரியுமா பகுதியில் மூன்றே குறிப்புகள் உள்ளன. அவற்றை அதிகம் செய்ய வேண்டும். தொடர்பானவை பகுதியில் அதிக சிவப்பிணைப்புகள் உள்ளன. அவற்றிக்கு கட்டுரைகள் எழுத வேண்டும்.
- வலைவாசல்:உயிரியல் - தொடர்புடைய வலைவாசல்களை இணைக்க வேண்டும். சிறப்புக் கட்டுரைகள், சிறப்புப் படங்கள், உங்களுக்குத் தெரியுமா போன்றவை ஒன்றுதான் உள்ளன அத்தொகுப்புகளின் எண்ணிக்கையை அதிகரிக்க வேண்டும்.
- வலைவாசல்:கணிதம் - சிறப்புக் கட்டுரை, சிறப்புப் படம், உங்களுக்குத் தெரியுமா போன்றவற்றில் ஒரே ஒரு தொகுப்பு மட்டுமே உள்ளது. அதிகரிக்க வேண்டும்.
- வலைவாசல்:கணினியியல் - வடிவமைப்பு முதல் பலவற்றையும் மேம்படுத்த வேண்டும்
- வலைவாசல்:தமிழர் - ஒரே ஒரு சிறப்புக் கட்டுரை மற்றும் சிறப்புப் படம் உள்ளது எண்ணிக்கையை அதிகம் செய்ய வேண்டும்.
- வலைவாசல்:தமிழ்நாடு - அதிக மேம்பாடு தேவை
- வலைவாசல்:தொழினுட்பம் - உள்ளடக்க தொகுப்புகளை அதிகரிக்க வேண்டும். தொடர்புடைய தலைப்புகளின் வார்ப்புருவை இணைக்க வேண்டும்.
- வலைவாசல்:பரதநாட்டியம் - உள்ளடக்கங்களை அதிகரிக்க வேண்டும். பலதரப்பட்ட நிறங்கள் உள்ளமையை மாற்றி ஏற்ற நிறத்தெரிவு இட வேண்டும்.
- வலைவாசல்:மருத்துவம் - உள்ளடக்கங்களை அதிகரிக்க வேண்டும். தலைப்புகள் வெறுமையாக உள்ளன. இணைக்க வேண்டும். தொடர்புடைய வலைவாசல்களை காட்சிபடுத்த வேண்டும்.
- வலைவாசல்:வரலாறு - உங்களுக்குத் தெரியுமா, இம்மாதத்தின் நிகழ்வுகள் இயற்றை செய்ய வேண்டும். செய்தால் காட்சிக்கு தயார்.
- வலைவாசல்:விலங்குகள் - தமிழாக்கம் செய்ய வேண்டும். உள்ளடக்கம் இணைக்க வேண்டும்.
- வலைவாசல்:வைணவம் - சிறப்புப் படங்கள், உங்களுக்குத் தெரியுமா ஆகியவற்றை அதிகரிக்க வேண்டும். சிவப்பிணைப்பு கட்டுரைகளை எழுத வேண்டும்.
- வலைவாசல்:ஹொங்கொங் - உள்ளடக்கங்களை மேம்படுத்த வேண்டும்.
# விக்கிப்பீடியா:முதற்பக்க வலைவாசல்

## பரிந்துரைகள்

### பரிந்துரைகளில் மேம்படுத்த வேண்டியவை

#### மேம்படுத்தும் பணியில் பங்குபெறும் பயனர்கள்

- வலைவாசல்:தொழினுட்பம் (நவம்பர் மாத இறுதிக்குள்) - --மா. செல்வசிவகுருநாதன் (பேச்சு) 19:32, 22 அக்டோபர் 2013 (UTC)